Foto: BETAPHOTO/MILOS MISKOV/MO

Prvi meč, odigran pre nedelju dana u Bernu, završen je 2:2, tako da je večerašnji remi bio više nego dovoljan crveno-belima da ponove prošlogodišnji uspeh.

Zvezda je povela u 60. minutu golom Alekse Vukanovića, a Jang Bojs je izjednačio autogolom El Fardua Bena u 82. minutu.

Nakon izjednačujućeg gola švajcarskog šampiona bilo je napeto na terenu, Jang Bojs je pokušavao dugačkim loptama, a Ben je propustio veliku šansu da se iskupi pošto je njegov udarac u situaciji jedan na jedan odbranio golman gostujućeg tima.

Utakmica je odigrana u sjajnoj atmosferi, pred prepunim tribinama stadiona „Rajko Mitić“.

Žreb za grupnu fazu Lige šampiona zakazan je za četvrtak od 18.00.

Marin: Ovde ne možemo da ispadnemo, nema šanse

Fudbaler Crvene zvezde Marko Marin rekao je večeras, posle plasmana u Ligu šampiona, da njegova ekipa ne može da ispadne kada igra na svom terenu i pred svojim navijačima.

„Osećaj je fantasičan. Svi smo čekali ovaj momenat od prvog dana kvalifikacija. Fokus je bio da uđemo u Ligu šampiona, ostvarili smo san i ponovo ćemo igrati sa najboljim ekipama Evrope“, rekao je Marin za Arenu sport.

Fudbaleri Crvene zvezde plasirali su se, drugu godinu zaredom, u grupnu fazu Lige šampiona pošto su večeras u Beogradu odigrali nerešeno s Jang Bojsom 1:1 u revanš meču baraža.

Prvi meč, odigran pre nedelju dana u Bernu, završen je 2:2, tako da je večerašnji remi bio više nego dovoljan crveno-belima da ponove prošlogodišnji uspeh.

„Ovde ne možemo da ispadnemo, nema šanse. S ovim navijačima, na ovom stadionu, na ovom terenu… Bilo je svima jasno da mi danas prolazimo. Taktički smo ponovo dobro odigrali, spremili smo se dobro, zasluženo smo prošli“, rekao je Marin.

Žreb za grupnu fazu Lige šampiona zakazan je za četvrtak od 18.00, a Marin se nada najjačim ekipama.

„Imaćemo tri spektakla ovde. Ja se iskreno nadam najjačim ekipama, želeo bih Real, Bajern i da ponovo slavimo“, rekao je on.

Golman Milan Borjan kazao je da je njegova ekipa napravila veliki uspeh.

„Napravili smo veliki uspeh, vratili smo Zvezdu gde joj je mesto. Srbija treba da bude ponosna. Još nisam svestan šta smo uradili, evo ne mogu da iskažem emocije… Ovo je nešto neverovatno. Ljudi, radujte se“, rekao je Borjan.

Vukanović: Nisam junak, već samo pion koji je odradio posao

Fudbaler Crvene zvezde Aleksa Vukanović rekao je, nakon večerašnjeg plasmana u Ligu šampiona, da nije on junak crveno-belih, već da je bio samo pion koji je odradio deo posla.

„Želim da zahvalim navijačima pre svega koji su došli da nas podrže u ovolikom broju, hvala im od srce. Nisam ja junak, nego cela ekipa, stručni štab i svi ostali. Ja sam samo pion koji je odradio deo posla, zahvalan sam svima“, rekao je Vukanović za Arenu sport.

Fudbaleri Crvene zvezde plasirali su se, drugu godinu zaredom, u grupnu fazu Lige šampiona pošto su večeras u Beogradu odigrali nerešeno s Jang Bojsom 1:1 u revanš meču baraža.

Prvi meč, odigran pre nedelju dana u Bernu, završen je 2:2, tako da je večerašnji remi bio više nego dovoljan crveno-belima da ponove prošlogodišnji uspeh.

Zvezda je povela u 60. minutu golom Alekse Vukanovića, a Jang Bojs je izjednačio autogolom El Fardua Bena u 82. minutu.

Miloš Degenek nakon poslednjeg zvižduka sudije nije mogao da sakrije suze.

„Zbog ovoga sam se vratio. Verovao sam u ovo, u tim, u Zvezdu, zato sam se i vratio, zato sad mogu i da plačem jer sam verovao i bog nam je dao ovu sreću“, rekao je Degenek.

Upitan da li moglo bez drame, Degenek je kazao: „To je Zvezda. Ovako je slađe, zbog ovoga se živi“.

Žreb za grupnu fazu Lige šampiona zakazan je za četvrtak od 18.00.

Podržite nas članstvom u Klubu čitalaca Danasa U vreme opšte tabloidizacije, senzacionalizma i komercijalizacije medija, duže od dve decenije istrajavamo na principima profesionalnog i etičkog novinarstva. Bili smo zabranjivani i prozivani, nijedna vlast nije bila blagonaklona prema kritici, ali nas ništa nije sprečilo da vas svakodnevno objektivno informišemo. Zato želimo da se oslonimo na vas. Članstvom u Klubu čitalaca Danasa za 799 dinara mesečno pomažete nam da ostanemo samostalni i dosledni novinarstvu u kakvo verujemo, a vi na mejl svako veče dobijate PDF sutrašnjeg broja Danas. Učlani se